**OSNOVNA ŠKOLA PIROVAC**

**22213 PIROVAC**

**PUT ŠKOLE 10**

Klasa: 400-02/15-01/35

Urbroj: 2182/1-12/1-9/15-01

Pirovac, 12.10.2015.

**Obrazloženje Financijskog plana za 2016.g. i projekcije za 2017. i 2018. godinu**

 1. Sažetak djelokruga rada proračunskog korisnika

Škola pruža osnovno obrazovanje od 1. do 8. razreda u jednoj matičnoj školi. Nastava je organizirana u jednoj smjeni. U tekućoj školskoj godini nastavu pohađa ukupno 114 djece u 8 odjeljenja. Škola ima 25 djelatnika.

 2. Obrazloženje programa rada školske ustanove

Prioritet škole je kvalitetno obrazovanje i odgoj učenika što ostvarujemo stalnim usavršavanjem nastavnog kadra cjeloživotnim učenjem. Potičemo učenike na izvrsnost, izražavanje talenta, sudjelovanje na natjecanjima, izvannastavnim aktivnostima. Učenike potičemo i na sudjelovanje na sportskim natjecanjima i raznim drugim aktivnostima u suradnji sa lokalnom zajednicom.

 3. Zakonske i druge podloge na kojima se zasnivaju programi:

- Zakon o odgoju i obrazovanju u osnovnoj i srednjoj školi /NN94/13/

- Zakon o ustanovama

- Zakon o proračunu /NN 87/08/

- Pravilnik o proračunskim klasifikacijama

- Pravilnik o proračunskom računovodstvu i računskom planu /NN 31/11/

- Zakon o fiskalnoj odgovornosti i Uredba o sastavljanju i predaji izjave o fiskalnoj odgovornosti /NN 78/11/

 4 . Usklađenost ciljeva, strategije i programa o dokumentima dugoročnog razvoja

Osnovna škola je donijela dugoročni strateški plan razvoja koji će ovisiti isključivo o dotacijama iz Državnog proračuna. Svake godine škola donosi Godišnji plan i program rada i Kurikul škole sukladno odredbama Zakona o odgoju i obrazovnju u osnovnoj i srednjoj školi. Nastavni planovi i svi ostali planovi izuzev financijskog vezani su isključivo uz školsku, a ne proračunsku godinu. Određene diotacije iz državnog proračuna nemoguće je planirati s obzirom na stalno mijenjanje zakonskih odredbi.

 5. Ishodište i pokazatelji na kojima se zasnivaju izračuni i procjene potrebnih sredstava za provođenje programa

Izvori financiranja rada škole su:

* Prihodi iz proračuna, skupina 671, državni proračun /MZOS/ za financiranje rashoda za zaposlene
* Prihodi iz proračuna – skupina 671, proračun šibensko-kninske županije za financiranje rashoda poslovanja te održavanje i obnovu nefinancijske imovine
* Donacije, skupina 663, sredstva za poboljšanje učeničkog standarda
* Ostali nespomenuti prihodi, skupina 652

Za izradu prijedloga financijskog plana 2016-2018 koristili smo upute za izradu prijedloga, kao i prijedlog limita novčanih sredstava proračunskim korisnicima Šibensko-kninske županije za 2016. Godinu, a koji su nam dostavljeni od strane Upravnog odjela za proračun i financije Županije šibensko-kninske.

 6.Izvješće o postignutim ciljevima i rezultatima temeljenim na pokazateljima uspješnosti iz nadležnosti proračunskog korisnika u prethodnoj godini

- Nastavni plan i program rada u prethodnoj školskoj godini ostvaren je u potpunosti.

- Učenici su sudjelovali u natjecanjima iz gotovo svih nastavnih predmeta uključujući i izvannastavne aktivnosti

- Učitelji i stručni suradnici škole se kontinuirano usavršavaju bilo individualno bilo u organizaciji AZOO-a.

Ravnateljica:

Mirjana Božić, prof.